Láttu draumana rætast – Þessi einföldu skref gera þig ósigrandi ! Forsíða » Nýtt » Láttu draumana rætast – Þessi einföldu skref gera þig ósigrandi ! En svo heldur þú áfram með þitt daglega líf , í þinni venjulegu rútínu og breytir engu . Hvað sem það er , þá getur þú látið drauminn verða að veruleika . En hvernig ? Rannsóknir sýna að líkurnar á því að þú munir breyta einhverju í lífi þínu er einn á móti níu , jafnvel þótt þú standir frammi fyrir lífshættulegum sjúkdómi . Það hljómar ekki hughreystandi . En þrátt fyrir þessar litlu líkur getur þú svo sannarlega lifað lífi drauma þinna . En til þess að svo verði þarftu fyrst að sjá drauminn fyrir þér verða að veruleika og trúa honum , og síðan þarftu að þjálfa heilann til að hjálpa þér að framkvæma hugsjónina Þannig geturðu séð drauminn fyrir þér Mynd getur skipt sköpum . Hún getur hrundið af stað byltingum og jafnvel sameinað þjóðir . Og mynd getur hreyft við hjarta þínu og fyllt þig af þrá til að gera eitthvað . En hvernig getur þú notað mynd eða myndir til þess að færa þér það sem hjarta þitt þráir ? Með því einfaldlega að teikna hana . Þú þarft ekki að vera listamaður eða kunna að teikna , það skiptir ekki máli . En þegar þú teiknar þann stað sem þú ert á í lífinu núna og svo staðinn sem þig langar til að vera á , til dæmis eftir eitt ár , ertu strax komin / n með leiðarvísi að breytingum ( þetta er betur útskýrt hér í myndbandinu að neðan ) . Áhrifaríkast er ef þú teiknar þina eigin mynd og fyllir hana af litum og tilfinningum . Það er vísindalega sannað að þegar þú teiknar og þegar þig dreymir leysist úr læðingi serótónín og oxýtósín sem gerir það að verkum að þú verður hamingjusöm / samur , skapandi – þú fyllist sjálfstrausti og þér líður vel . En hvernig kemstu svo frá núverandi stað á þann stað sem þig dreymir um ? Þú þarft að taka þrjú djörf skref í áttina að honum . Hér byrja töfrarnir . Heili þinn þekkir þig . Hann hefur skráð allt sem þú hefur séð , heyrt , og upplifað hvort sem það er ímyndun eða raunveruleiki . Þú þarft bara að biðja hann að hjálpa þér með púslin sem vantar upp á . Hann mun færa þér svörin og segja þér hvað þú þarft að gera til að komast á áfangastað . Það eina sem þú þarft að gera er að horfa á myndina þína , loka augunum . Þetta leyfir huganum og heilanum að vinna úr því sem þú sérð og koma með bestu lausnina . Ef þú bara slakar á og spyrð hann hvaða djörfu skref þú þarft að taka í átt að draumum þínum kemur svarið fljótt . Galdurinn er að sjá , trúa og auðvitað að framkvæma . Sjáðu myndina fyrir þér á hverjum einasta degi En hafðu í huga að ef skrefin í átt að draumum þínum eru of djörf byrjar heilinn að tala þig ofan af hlutunum . Hann byrjar að sannfæra þig um að vera ekkert að breyta of miklu því hann höfðar til skynseminnar . En hvernig getur þú ögrað þessu ? Með því að teikna mynd af framtíðinni sem heillar þig , þannig að þegar þú horfir á myndina af lífi þínu eins og það er núna finnur þú til , en þegar þú horfir á myndina af lífi þínu eftir eitt ár ertu full / ur hamingju , gleði og spenningi eins og þú sért nú þegar byrjuð / byrjaður að lifa því lífi . Þú þarft því á hverjum degi að horfa á myndina og drekka hana í þig , finna tilfinningarnar og stíga inn veröldina þar sem allt er mögulegt . Það mikilvægasta af öllu er svo að framkvæma . Þú byrjar til dæmis á því að hringja í vinkonu þína eða vin sem stofnaði sitt eigið fyrirtæki og spyrð hvernig hún / hann gerði það . Þú ferð til maka þíns og spyrð hvort hann styðji þig í þinni hugsjón , þú ferð til yfirmanns þíns og biður hann um launahækkun . Þannig og aðeins þannig verður þú eina manneskja af tíu sem lætur draumana rætast og breytir einhverju . Maya Angelou sagði einu sinni , „ A solitary fantasy can transform a million realities “ sem í stuttu máli þýðir að það sem þú ímyndar þér í einrúmi getur orðið að veruleika á milljón vegu . Svo því ekki að prófa að teikna þína eigin mynd og vera sú manneskja sem þorir að láta draumana rætast ! Hér sérðu Patti Dobrowsolski útskýra þetta í þaula